El cantaor Carles Dénia actuarà en el Centre Cultural Mario Monreal
30 de novembre 2018

![](/media/qkrlfej4/19_c_carlesdenia_cantespiritual_01.jpg)  
  

La delegació de Cultura de l'Ajuntament de Sagunt ha inclòs en la programació de tardor el cantaor Carles Dénia que estrena el seu últim disc, Canto espiritual, basat en l'obra homònima d'Ausiàs March. Esta actuació musical tindrà lloc en el Centre Cultural Mario Monreal dissabte que ve, 1 de desembre, a les 19.30 hores. La peça musical amb una durada de 80 minuts, en castellà, i per a tots els públics. El preu de l'entrada és de 9 euros.

  

Carles Dénia és un cantaor, guitarrista i compositor de Gandia que s'ha atrevit a musicar el Canto Espiritual d'Ausiàs March al segle XXI, amb tocs de jazz, flamenc, cant valencià d'estil, música mediterrània, bolero americà... i molt de ritme. La seua formació professional està molt lligada al jazz. De fet treballa professionalment com a guitarrista de jazz i paral·lelament desenvolupa la seua carrera com a cantaor de flamenc i de cant valencià d'estil.

  

El Canto Espiritual és una de les peces més importants d'Ausiàs March. És un poema llarg de 224 versos, dirigit a Déu en segona persona. És una oració delirant, abigarrada, complexa, plena de passió i sinceritat, on el poeta mostra obertament les seues febleses davant els plaers de la carn, i d'esta manera, es veu irremeiablement abocat a un infern del qual sent paüra.​

*   [](http://www.facebook.com/sharer.php?u=https://aytosagunto.es/va/actualitat/el-cantaor-carles-denia-actuara-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/el-cantaor-carles-denia-actuara-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cantaor-carles-denia-actuara-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/el-cantaor-carles-denia-actuara-en-el-centre-cultural-mario-monreal/)